元素週期表

化學元素週期表是根據原子序趁嫩遘大排其化學元素其表格。者表格是長方形其樣式，有其元素週期臺中有空其地方。將特性接近其元素廮着蜀族裡勢，譬如講鹵素共惰性氣體就是總款廮蜀族裡勢。總款其做法會敆者表裡勢做出元素分區來。者元素週期表會使準確其預測各種元素其特性共之間其關係，故此敆化學共其他科學裡勢野稠使遘，特別是敆研究化學行為其辰候野有乇使。

元素週期表由俄羅斯化學家德米特里·門捷列夫敆1869年發明其，掏來展示許辰候已經會仈其元素其特性共週期性。遘尾了，因為理論模型其發展共新元素其發現，最終變成今旦其樣式。門捷列夫通過者乇準確預測出來仂囝許辰候固未發現其元素共伊其特性。以後科學家就真其發現夫款其元素，證明伊預測其無綻。

敆今旦其元素週期表裡勢，趁1號（氫）遘118號（）其所有元素都已經成功合成了。其中，1號（氫）遘98號（鐦）敆自然界臺中都有，剩下來其（也包括野価其放射性同位素）都是敆實驗室裡勢合成其。現在以後其元素其合成固𡅏敆𡅏做，因為嚽帶出蔣擴展者表其問題。

歷史
150px|thumb|left|德米特里·門捷列夫

 比較早其系統化元素列表 

1789年，安托萬·拉瓦錫發佈了有33種化學元素其列表。拉瓦節將元素歸類成氣體、金屬、非金屬共土質，但是化學家敆以後其蜀世紀底裡直頭找更準確其分類方法。1829年，約翰·德貝萊納觀察遘野価元素都會使根據化學特性三萆成組，譬如講鋰、鈉共鉀就會使歸為軟復活性其金屬。德貝萊納也發現，當每組其三萆元素按原子量來排辰候，第二萆元素往往大概是第一共第三萆元素其平均。這以後乞叫作三耦律（Law of Triads）。德國化學家利奥波德·盖墨林使這蜀套系統，遘1843年已經辨認出三萆蜀組其10組，四萆蜀組其3組，固有五萆蜀組其1組。讓-巴蒂斯特·杜馬敆1857年發表伊其成果，描述了不同金屬組臺中其關係。雖然講野価化學家會找出小組元素臺中其關係，但是伊各儂固是未發展出蜀套會使涵蓋所有元素其系統。

德國化學家奧古斯特·凱庫勒敆1858年觀察到碳一般共其他元素按1比4其比例結合，譬如有1萆碳原子共4萆氫原子其甲烷。茲萆概念最後乞叫做化合價。1864年，德國化學家尤利烏斯·洛塔爾·邁耶爾發表蜀張以化合價排列其元素表，包括了49個當時已經會別其元素。趁茲萆表𡅏會看出，有相似特性其元素一般都有相同其化合價。

英國化學家約翰·紐蘭茲敆1864遘1865年間寫了野価論文，講伊自家其蜀套元素歸類方法：當元素根據原子量趁輕遘重排列以後，相似其物理共化學特性以每8萆元素其周期重復，伊將這比作音樂臺中其八度。這所謂其「八行週期律」受到大家儂其諷刺，化學學會也拒絕發佈伊其研究。

 門捷列夫其週期表 


俄羅斯化學教授德米特里·門捷列夫共德國化學家尤利烏斯·洛塔爾·邁耶爾分別敆1869年共1870年獨立發表了伊茲兩隻儂其週期表。伊茲兩隻儂其週期表野接近：以原子量橫向或直向排列元素，固加敆元素特性重復時另開一行或一列。門捷列夫其列表其成功是因為兩點：首先伊敆表臺中留下空白，對應固未發現其元素。門捷列夫伓是頭蜀隻這款樣做其化學家，但是伊是頭蜀隻通過週期表臺中其趨勢預測未知元素（如鎵和鍺）其特性其儂。第二，伊決定有時無按原子量排序，共相鄰其元素交換，譬如講鈷共鎳，以這將元素依照化學族分類。隨著原子結構理論其發展，各儂發現原來門捷列夫其元素是按照原子序排列其。

 進蜀步其發展 

門捷列夫創造元素週期表後，化學家不斷敆自然界臺中發現新其元素，填補了以前其空白。一般認為講最後蜀萆發現其自然元素是鈁（門捷列夫共伊叫做eka銫），敆1939年發現。但是，1940年合成其鈈敆1971年乞發現有仂囝自然產生 。

隨著有關原子內電子排佈其量子力學理論其發展，各儂發現週期表臺中其每蜀行（週期）對應填充蜀萆電子殻層。敆門捷列夫最初其週期表臺中，每蜀萆週期其長度都相等。但是，因為更大其原子有更価其電子支殼層，現代其週期表中比較下底其週期長度較较長。

通過製造超鈾元素，週期表經過野大其擴充，趁1939年合成其鎿開始。因為野価超鈾元素高度都𣍐穩，固加真快經歷核衰變，故此這幾萆元素敆產生後其探測野困難。最新命名其元素是鎶（原子序112），敆2010年2月19日得名。2000年發現其元素為鈇（114）共鉝（116），同時敆2011年6月1號乞接受。 2010年，蜀項敆俄羅斯莫斯科州杜布納其俄美合作項目聲稱已經成功合成6萆原子，故此是目前最新發現其元素。Element 117 discovered  at physicstoday.org

 元素週期表 

所有版本其元素週期表都囇有化學元素，無混合物、化合物或者亞原子粒子。每蜀萆元素其兼蜀萆同位素都敆同蜀格臺中表示。敆標準週期表臺中，元素依照伊其原子序（原子核臺中質子其數量）其順序來排。當蜀萆電子開始填充新其原子殼層辰候，週期表另外起蜀行（週期）。元素其蜀萆電子支殼層有其電子數決定元素其列（族），譬如講氧共硒敆最外頭其p支殼層都有4萆電子。週期表臺中比較低其週期比較長，比較右邊其族也比較長（但是最大其鹼金屬族是敆最左邊，第二大其鹼土金屬族是敆鹼金屬族其右邊）。一般來說，化學特性接近其元素敆週期表中敆同蜀族臺中，但是敆f-區共d-區臺中，有其同蜀萆週期其元素也有接近其特性。故此，如果會別附近元素其特性，就會使輕鬆其預測遘某化學元素其特性。敆有其元素周期表底裡（譬如講化學星空）存在0号元素，這是講原子臺中囇有中子，無质子其蜀種假像元素，但是這種做法有爭議。

遘2012年為止，元素週期表包含其118萆經過証實其化學元素，臺中有114萆受遘國際純粹與應用化學聯合會（IUPAC）承認固加起名。臺中98萆元素存在敆自然𡅏：84萆是原生核素，另外有14萆元素囇出現敆原生元素其衰變鏈裡。趁鎄遘鎶其所有元素即然伓是敆宇宙𡅏自然產生，但是因為經過人工合成，現在已經全部乞IUPAC承認。趁鉨遘其元素敆實驗室中乞合成，現在根據其原子序系統性其起名。所有鎄（原子序99）以後其元素都未經過敆宏觀尺度下底其觀察。遘2012年為止，人類固𡅏未成功合成原子序118以後其任何蜀萆元素。

敆印刷版或其它正式其元素週期表臺中，每蜀萆元素格底裡都有幾萆元素其基本特性：原子序、化學符號共名稱。其他野稠看見其特性包括：原子量、密度、熔點、沸點、固態晶體結構、來源、電子排佈、負電性共最常見其化合價。

根據定義，每蜀萆化學元素都有伊唯一其原子序，相等於其原子核臺中質子其數量，但是大部分元素其各萆原子有𣍐蜀様其中子數，這號𡅏同位素。譬如講，所有碳原子都有6粒質子，其中大部分有6粒中子，但是1%有7粒中子，固有野少其蜀部分（碳-14）有8粒中子。故此碳有3萆自然同位素。週期表中透底無分同位素，直接共伊全部都廮同蜀萆元素下底。無穩定同位素其元素敆表裡標伊其最穩定其同位素其質量，使括號括𡅏。

 參考資料 

分類:化學
分類:化學元素